open-index/open-wikipedia-markdown huggingface dataset:
Ιωάννα Κοντογεωργακοπούλου

Η **Ιωάννα Κοντογεωργακοπούλου** είναι η πρώτη πρωταθλήτρια Ελλάδος στην κατηγορία των γυναικών του καλλιτεχνικού πατινάζ.

## Βιογραφικό
Γεννήθηκε στην Αθήνα την 1 Απριλίου του 1970 και άρχισε να ασχολείται με το καλλιτεχνικό πατινάζ από μικρή ηλικία. Ο σύλλογος που την ανέλαβε ήταν ο Τάρανδος με τον οποίο κατέκτησε και 3 πανελλήνια πρωταθλήματα (1989, 1990, 1991).

Μετά την ολοκλήρωση των σπουδών της στο Εθνικό Καποδιστριακό Πανεπιστήμιο Αθηνών και το Μεταπτυχιακό στη Σόφια της Βουλγαρίας εργάζεται ως προπονήτρια στον Ελληνικό χώρο των παγοδρομιών.

## Παραπομπές
Ελληνικός Αθλητισμός -Υφυπουργείο Αθλητισμού / Γενική Γραμματεία Αθλητισμού Σελ.211

## Εξωτερικοί σύνδεσμοι
 Επίσημη Ιστοσελίδα

Κατηγορία:Έλληνες αθλητές των παγοδρομιών
Βλάττη

**Βλάττη** ονομάζονται:

* Η κατσαρίδα: Βλάττη είναι το επιστημονικό της όνομα: Βλαττοειδή
* Βλάστη Κοζάνης
Πίτυλος

Ο πίτυλος δηλώνει τον κτύπο. Σχετίζεται με την απότομη ή ρυθμική κίνηση και το θόρυβο που παράγεται από αυτή.  Κυρίως συνδέεται με την ρυθμική κίνηση των κωπηλατών και τον ήχο  που παράγεται όταν τα κουπιά χτυπάνε την επιφάνεια του νερού.  Γενικότερα στη ναυτική διάλεκτο σημαίνει το πλατάγισμα των κυμάτων, το αναμπάμπουλο, το αναμάμαλο, τον ψόφο http://el.wikisource.org/wiki/%CE%93%CE%BB%CF%8E%CF%83%CF%83%CE%B1%CE%B9/%CE%A8 και τη θραύση των κυμάτων  επί του πλοίου ή της ακτής.  (αγγλικά **rippling sea**, **chopping sea**).

Άλλες σημασίες:
# Μερικές φορές, ο πίτυλος δεν χρησιμοποιείται για να αποδώσει κίνηση ή ήχο, αλλά  ταυτίζεται με το συνεπακόλουθο σπρέι (ψεκάδες ή ψεκασμός) της θάλασσας που δημιουργείται με τον κτύπο των κουπιών ή τη θραύση των κυμάτων. Αυτή η διαφορετική χρήση της λέξης **εκτιμάται εσφαλμένη** αλλά μάλλον έχει λογική εξήγηση.  Το νεοελληνικό λήμμα **πιτσυλίζω** (ή **πιτσιλίζω**) προέρχεται από το αρχαίο **πίτυλος**(παραπομπή 3) και όταν η θάλασσα είναι επαρκώς ταραγμένη ώστε να παράγεται πίτυλος λόγω του κυματισμού, τότε την αποκαλούμε  **θάλασσα με ψεκάδες** ή **αφρίζουσα θάλασσα**. 
# Η ρυθμική κίνηση και ο υπόκωφος ήχος που παράγεται όταν κάποιος χτυπά το στήθος του ή το κεφάλι του για να εκφράσει θρήνο. 
# Η ρυθμική κίνηση και η πλαταγή του χειροκροτήματος.
# Είδος μικρού πτηνού http://el.wikisource.org/wiki/%CE%93%CE%BB%CF%8E%CF%83%CF%83%CE%B1%CE%B9/%CE%A0 
# Ο κρότος από τις σταγόνες της βροχής που πέφτουν. 
# Ο σταλαγμός των δακρύων. 
# Η κίνηση και ο ήχος από τα όπλα που συγκρούονται. 
# Η γρήγορη κίνηση και ο ήχος που παράγεται κατά την εκτίναξη ενός όπλου, όπως του δόρατος. 

## Παραπομπές
# Κωνστ. Δ. Καμαρινού, Μεγάλο Αγγλοελληνικό - Ελληνοαγγλικό Λεξικό Ναυτικών, Ναυτιλιακών και Τεχνικών Όρων 
# Εγκυκλοπαίδεια Παπυρος-Λαρους
# Γ.Μπαμπινιώτη, Λεξικό της Νέας Ελληνικής Γλώσσας, λήμμα: "πιτσυλίζω"
# Λεξικό Ησυχίου
# Άνθιμου Γαζή, Λεξικό της Ελληνικής Γλώσσας

## Εξωτερικοί σύνδεσμοι
* Scholia graeca in Aristophanis comoedias, Volume 2 By Wilhelm Dindorf, παράγραφος 698
*Pentalogia graeca: Sophoclis Œdipus tyrannus, Œpidus Coloneus, et Antigone ... By William Trollope, Sophocles, Euripides, Aeschylus

Κατηγορία:Ναυτική ορολογία
Αεροδρόμιο της Ρώμης-Φιουμιτσίνο

thumb|right|Terminal 1
Το **Διεθνές [[αεροδρόμιο]] Λεονάρντο Ντα Βίντσι** ή αλλιώς **Φιουμιτσίνο** (ιταλικά: Aeroporto Leonardo da Vinci di Fiumicino) (IATA: **FCO**, ICAO: **LIRF**) της Ρώμης είναι το πρώτο αεροδρόμιο σε κίνηση της Ιταλίας και το έκτο σε κίνηση σε ολόκληρη την Ευρώπη. Βρίσκεται 35 χλμ. νοτιοδυτικά του ιστορικού κέντρου και συνδέεται με την πόλη της Ρώμης με τρένο, αλλά και οδικώς. Η διαδρομή του τρένου διαρκεί περίπου 30 λεπτά και φτάνει μέχρι τον κεντρικό σιδηροδρομικό σταθμό της Ρώμης Termini. Το αεροδρόμιο άνοιξε επίσημα το 1961.

## Εξωτερικοί σύνδεσμοι
*
*Επίσημη ιστοσελίδα
*Ιστοσελίδα στα Ελληνικά

Ρώμης
Ρώμης
Κατηγορία:Μεταφορές στη Ρώμη
Πέπε Άμπεντ

right|thumb|250px|Ο Πέπε Άμπεντ με τη Μις Λίβανος 1997 και το Δημήτριο Σφήκα, Γενικό Επιθεωρητή Δημόσιας Διοίκησης της Ελλάδας
Ο **Πέπε Άμπεντ ** (Pépé Abed, 1911 - 2006), όπως είναι παγκοσμίως γνωστός ο Yussef Gergi Abed, ήταν Λιβανέζος και Μεξικανός εξερευνητής, ενάλιος αρχαιολόγος, σχεδιαστής κοσμημάτων και επιχειρηματίας. Υπήρξε περιπετειώδης χαρακτήρας και μυθιστορηματική φυσιογνωμία της τζετ σετ κοινωνίας του Λιβάνου, πριν από τον αιματηρό και καταστρεπτικό εμφύλιο πόλεμο στη χώρα του. Είχε τη φήμη μεγάλου γυναικοκατακτητή, έτσι ώστε απέκτησε το προσωνύμιο "Χιου Χέφνερ της Μέσης Ανατολής".

## Βιογραφία
Γεννήθηκε στο Μεξικό από Λιβανέζους γονείς, ταξίδεψε σ' όλο τον κόσμο και συνδέθηκε με διασημότητες (glitterati) της εποχής του. Στη δεκαετία του 1950 επέστρεψε στο Λίβανο, όπου, εκμεταλλευόμενος τις τουριστικές δυνατότητες της χώρας - η Βηρυτός χαρακτηριζόταν "Παρίσι της Μέσης Ανατολής" - ξεκίνησε έντονη επιχειρηματική δραστηριότητα, δημιουργώντας το ξενοδοχείο και νάιτ κλαμπ "Bacchus" στη Βηρυτό, το "Admiral's Club" στην Τύρο, τη "Hacienda" στο Άμσιτ (Amshit) του Λιβάνου.

Το 1963, εγκαινιάστηκε από τον Πέπε Άμπεντ στη Βύβλο (αραβ. Jbeil) του Λιβάνου το φημισμένο "Fishing Club", με θέα το γραφικό λιμάνι της πόλης και τα φοινικικά ερείπια, που απέκτησε παγκόσμια φήμη ως το πιο μοδάτο εστιατόριο των κοσμικών κύκλων σ' όλη τη Μεσόγειο. Αποτέλεσε και αποτελεί μέχρι σήμερα απαραίτητο προορισμό διασημοτήτων από όλο τον κόσμο. Ο Πέπε Άμπεντ, γνωστός και ως Πειρατής της Βύβλου, ήταν το πιο διάσημο πρόσωπο όχι μόνο στο Λίβανο, αφού η φήμη του είχε εξαπλωθεί σε Ευρώπη και Αμερική.

Θαμώνες στο "Fishing Club" της Βύβλου ήταν κατά καιρούς οι διάσημοι ηθοποιοί Μάρλον Μπράντο, Ντέιβιντ Νίβεν, Μπριζίτ Μπαρντό, Ανίτα Έκμπεργκ, Κιμ Νόβακ, Τζίντζερ Ρότζερς και Αν Μάργκρετ, οι τραγουδιστές Φρανκ Σινάτρα και Τζόνυ Χαλιντέι, ο Τσέχος Πρόεδρος Βάτσλαβ Χάβελ, ο Μεξικανός Πρόεδρος Μιγκέλ Αλεμάν, ο Πρόεδρος του Λιβάνου Καμίγ Σαμούν, ο Γάλλος Πρόεδρος Ζακ Σιράκ και ο Πρόεδρος των Η.Π.Α. Μπιλ Κλίντον, οι φωτογραφίες των οποίων, ανάμεσα σε δεκάδες άλλες διασημότητες, κοσμούν τους τοίχους του εστιατορίου-λέσχης.      

Στο "Fishing Club" στεγάζεται μουσείο με την εντυπωσιακή συλλογή αρχαιοτήτων, τις οποίες ο Πέπε Άμπεντ είχε ανακαλύψει και ανασύρει στις υποβρύχιες αποστολές του, καθώς και την πλούσια συλλογή κοσμημάτων του, που είχε σχεδιάσει με εθνικά λιβανέζικα μοτίβα. 

Ο Πέπε Άμπεντ πέθανε το Δεκέμβριο του 2006 σε ηλικία 95 ετών.

## Πηγές
* Ann Jousiffe: "Lebanon", 1st edition, Lonely Planet Publications, February 1998.
* Blair Kuntz: "Lebanon: An Insider's Guide", Prana Publishers, Beirut, Lebanon, 2000.

Κατηγορία:Λιβανέζοι τυχοδιώκτες
Κατηγορία:Λιβανέζοι εξερευνητές
Κατηγορία:Λιβανέζοι επιχειρηματίες
Κατηγορία:Λιβανέζοι ξενοδόχοι
Κατηγορία:Σχεδιαστές κοσμημάτων
Λούκα Τουρίλλι

Ο **Λούκα Τουρίλλι** (γεννημένος στις 5 Μαρτίου του 1972) είναι Ιταλός μουσικοσυνθέτης. 
Είναι ένας από τους ιδρυτές του Symphonic Metal συγκροτήματος Rhapsody of Fire. 
Έχει δουλέψει επίσης και σε μία τριλογία solo albums ως Luca Turilli. 
Έχει τώρα συγκροτήσει μία δεύτερης πλευράς μπάντα με το όνομα Luca Turilli's Dreamquest, με τον Dominique Leurquin, που έκδωσε το πρώτο της άλμπουμ , *[[Lost Horizons (Luca Turilli's Dreamquest album)|Lost Horizons]]*, το καλοκαίρι του 2006. 
Πιο πρόσφατα, το Φθινόπωρο του 2008 ξεκίνησε και ένα online guitar course, με το όνομα *Luca Turilli's Neoclassical Revelation*, που βγαίνει από το νεοκλασικό του στυλ παιξίματος.

Σε κάθε άλμπουμ της Rhapsody of Fire, ο Λούκα είναι ο στιχουργός και συνθέτει όλα τα κομμάτια με τον πιανίστα, τον Alex Staropoli (εκτός του Il Canto del Vento που γράφτηκε, στίχοι και μουσική, από τον τραγουδιστή, Fabio Lione) και παίζει της περισσότερες φορές μία από της κύριες κιθάρες. 
Συνθέτει όλη τη μουσική και για την solo δουλειά του. Παίζει κιθάρα στις τριλογίες και πιάνο στο Luca Turilli's Dreamquest με τον Dominique Leurquin ως κιθαρίστα.

Για το τέταρτό του solo album, ο Τουρίλλι σχεδιάζει να κάνει ένα αφιέρωμα στο power metal συγκρότημα Helloween, ένα φανταστικό *Φύλακας των εφτά κλειδιών Μέρος 3* όπως είπε. 
Θα παρουσιάσει περισσότερα στοιχεία του power metal , μία γιγάντια ορχήστρα και κάμποσους guest star.
 
## Εξοπλισμός
Ο Τουρίλλι χρησιμοποιεί ηλεκτρικές κιθάρες "Luca Turilli" φτιαγμένες από τον γάλλο Cristopher Capelli. 
Έχει 3, μία μπλε, μία κόκκινη, και μία άσπρη

Έχει χρησιμοποιήσει κιθάρες Ibanez στο παρελθόν(Ibanez S540 LTD). 
Για ακουστικά κομμάτια χρησιμοποιεί ακουστικές κιθάρες Gibson.

## Βιογραφία
Ο Τουρίλλι γεννήθηκε στην Τριέστη, Venezia Giulia. Χάρη στη επιρροή του πατέρα του, άρχισε να ενδιαφέρεται για την Ευρωπαϊκή Κλασσική Μουσική και έμαθε να παίζει πιάνο και κιθάρα. 
Το 1993 ίδρυσε το συγκρότημα Thundercross, που μετονομάστηκε σε Rhapsody μετά την έκδοση της πρώτης διαδήλωσης, και μετονομάστηκε ξανά σε Rhapsody of Fire για λόγους πνευματικής ιδιοκτησίας το 2006.

## Δισκογραφία
### Luca Turilli
* *[[King of the Nordic Twilight]]* (1999)
* *[[Prophet of the Last Eclipse]]* (2002)
* *[[The Infinite Wonders of Creation]]* (2006)

### Luca Turilli's Dreamquest
* *[[Lost Horizons (Luca Turilli's Dreamquest album)|Lost Horizons]]* (2006)

### Rhapsody of Fire
* *[[Legendary Tales]]* (1997)
* *[[Symphony of Enchanted Lands]]* (1998)
* *[[Dawn of Victory]]* (2000)
* *[[Rain of a Thousand Flames]]* (2001) – EP
* *[[Power of the Dragonflame]]* (2002)
* *[[The Dark Secret]]* (2004) – EP
* *[[Symphony of Enchanted Lands II: The Dark Secret]]* (2004)
* *[[Live in Canada 2005: The Dark Secret]]* (2006)
* *[[Triumph or Agony]]* (2006)
* *[[The Frozen Tears of Angels]]* (2010)

### Εμφανίσεις ως Guest Star
*[[Kamelot]] – [[Epica]]* (Guitar solo on "Descent of the Archangel")

## Δείτε επίσης
* Rhapsody of Fire

## Αναφορές


Κατηγορία:Ιταλοί μουσικοί
Νικόλαος Πεζόπουλος

Ο **Νικόλαος Πεζόπουλος** (1859-1911) ήταν Έλληνας ιατρός, καθηγητής παθολογικής ανατομίας και ιστολογίας του Πανεπιστημίου Αθηνών (1895).

## Βιογραφικά στοιχεία
Γεννήθηκε το 1859 στην Αθήνα και ήταν γιος του αξιωματικού του στρατού Σπυρίδωνος Πεζόπουλου. Πρώτος του ξάδελφος ήταν ο Εμμανουήλ Πεζόπουλος ενώ ανηψιά του η Ηρώ Λάμπρου. Σπούδασε ιστολογία, ανατομία και μικροβιολογία, αρχικά στο Πανεπιστήμιο Αθηνών και κατόπιν στο Πανεπιστήμιο του Παρισιού. Όταν επέστρεψε στην Ελλάδα το 1886, παρασκεύασε το παθολογικό ανατομείο, του οποίου αργότερα έγινε διευθυντής και εισήγαγε τη χρήση των μικροτόμων, καθώς και την καλλιέργεια των μικροοργανισμών, των οποίων η έρευνα μόλις είχε αρχίσει στην Ευρώπη.

Ως επιμελητής της Παθολογικής Κλινικής (1889–1892), δίδαξε παθολογία και παθολογική ανατομία, διαδεχόμενος τον Δημήτριο Χασιώτη. Κατά την ίδια χρονική περίοδο ίδρυσε το πρώτο ελληνικό εργαστήριο για τις μικροσκοπικές και μικροβιολογικές ανάγκες της Κλινικής, ενώ μεταξύ 1899 και 1906 διετέλεσε διευθυντής της παιδιατρικής κλινικής.

Απεβίωσε στις 2 Φεβρουαρίου 1911 στην Αθήνα. Παιδιά του ήταν οι Αγγελική Πεζοπούλου, σύζυγος του Αθανάσιου Σιώκου, Θεόδωρος Πεζόπουλος, αξιωματικός του Πολεμικού Ναυτικού, Κωνσταντίνος Πεζόπουλος, αξιωματικός του στρατού και δικηγόρος, Σπύρος Πεζόπουλος, καθηγητής ιατρικής, Γεώργιος Πεζόπουλος, καθηγητής του Εθνικού Μετσόβιου Πολυτεχνείου και υπουργός, και Κυριάκος Πεζόπουλος, αξιωματικός του Πολεμικού Ναυτικού και καθηγητής του Πολυτεχνείου.

## Συγγραφικό έργο
Ο Ν. Πεζόπουλος έγραψε πολλά μελετήματα δημοσιευμένα σε επιστημονικά περιοδικά της Αθήνας και του εξωτερικού. Ιδιαιτέρως αξιοσημείωτα είναι εκείνα, στα οποία αναφέρεται πρώτος συστηματικά σε θέματα ελονοσίας. Μεταξύ αυτών:
* *Περί της νόσου του Thomson*, 1888
* *Περί χρονίου προϊόντος συστηματικού παραληρήματος*, 1891
* *Νοσήματα της καρδίας και των αγγείων*, 1895
* *Η ελονοσία εν Αθήναις*, 1906 (γερμανικά)
* *Περί ικτερώδους αιμοσφαιρινουρικού πυρετού*, 1906 (γαλλικά)
* *Περί της αιτιολογίας των όγκων*, 1906
* *Περί συγγενούς ελομιάνσεως*, 1907 (γαλλικά)

## Παραπομπές


## Εξωτερικοί σύνδεσμοι
* Νικόλαος Πεζόπουλος στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες ανατόμοι
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Έλληνες βιολόγοι
Κατηγορία:Έλληνες μικροβιολόγοι
Κατηγορία:Έλληνες ιστολόγοι
Κατηγορία:Έλληνες παθολόγοι
Επαρχία Ντούζτζε

Η **επαρχία Ντούζτζε** είναι επαρχία της βορειοδυτικής Τουρκίας στην περιοχή Μαύρης Θάλασσας. Βρίσκεται ανατολικά της επαρχίας Σαγγάριου. Η επαρχία καταλαμβάνει έκταση 3.641 τ.χλμ και ο πληθυσμός της είναι 329.321 σύμφωνα με εκτίμηση το 2007. Πρωτεύουσα της είναι το Ντούζτζε μια πόλη με πληθυσμό 125.240 κατοίκους. 

## Παραπομπές


## Εξωτερικοί σύνδεσμοι

* Επίσημη ιστοσελίδα

Ντούζτζε
Κατάλογος ιστοσελίδων

Ο **κατάλογος ιστοσελίδων** ή **κατάλογος web** (αγγλ. web directory), είναι μια συλλογή διευθύνσεων από ιστοσελίδες στον Παγκόσμιο Ιστό, οι οποίες είναι ταξινομημένες κατά συγκεκριμένα θέματα.

## Καθήκοντα και λειτουργίες

Οι κατάλογοι ιστοσελίδων συλλέγουν και δημοσιεύουν διαδικτυακές πηγές, δημιουργούν ταξινομίες και καταχωρούν την συλλογή τους σε κατηγορίες. Οι πηγές δεν περιλαμβάνουν μόνο ιστοσελίδες, αλλά επιπλέον και μεμονωμένα έγγραφα όπως και καταχώρηση δεδομένων.

Οι κατάλογοι περιλαμβάνουν συχνά πρόσθετες πληροφορίες όπως:

* Σύντομες περιγραφές της κάθε κατηγορίας και των περιεχόμενων
* Παραπομπές σε συναφή θέματα 
* Παραπομπές σε άλλες γλώσσες με ίδιο θέμα

Οι κατάλογοι ιστοσελίδων δεν είναι τόσο εκτενείς όπως οι αυτόματα δημιουργημένοι κατάλογοι των μηχανών αναζήτησης. Με τον συντακτικό έλεγχο αποκτούν οι κατάλογοι κατά μέσο όρο μια υψηλότερη ποιότητα. Η ποιότητα ενός καταλόγου εξαρτάται σε μεγάλο βαθμό από την συντακτική.

## Είδη καταλόγων web
Οι περισσότεροι γνωστοί κατάλογοι web σήμερα διατηρούνται χειροκίνητα, δηλαδή: Όλες οι καταχωρήσεις διακρίνονται, ελέγχονται και ταξινομούνται από ανθρώπους. Αυτός ο τρόπος διασφαλίζει την ποιότητα της συλλογής, που με την αυτοματοποιημένη διαδικασία δεν μπορεί να επιτευχθεί.

Το πρόβλημα με αυτή τη μέθοδο είναι ωστόσο, η μεγάλη προσπάθεια που απαιτείται και ο μεγάλος αριθμός συνεργατών για να διασφαλιστεί τόσο ο πλήρης και ο επίκαιρος κατάλογος.

Μια άλλη προσέγγιση για την οργάνωση των συλλογών των συνδέσμων, είναι ο σχηματισμός κατηγοριών ad hoc. Αυτοί οι αυτόματοι δημιουργημένοι κατάλογοι, περιέχουν ένα πολύ μεγαλύτερο και πιο σύγχρονο περιεχόμενο. Όμως η ποιότητά τους δεν έχει φθάσει ακόμη το επίπεδο το οποίο υπάρχει κατά τη διάρκεια της χειρωνακτικής διαλογής. Ένα γνωστό παράδειγμα ειναι η μηχανή αναζήτησης WiseNut της εταιρείας Wise Guide.

Οι κατάλογοι μπορούν επιπλέον να χωριστούν σε εμπορικούς και μη εμπορικούς καταλόγους στον Ιστό.

## Προβλήματα και λύσεις

Σε διαδικτυακούς καταλόγους με μεγάλα σύνολα δεδομένων υπάρχει ο κίνδυνος να αναφέρονται ιστοσελίδες οι οποίες είναι εκτός λειτουργίας. Αντιθέτως, όταν υπάρχουν μεγάλα σύνολα δεδομένων, η δυνατότητα ανάκτησης των σχετικών ιστοσελίδων γίνεται με δυσκολία.

Για την πρόληψη αυτών των σφαλμάτων, υπάρχουν σύγχρονοι εξοπλισμοί με διάφορους χειρωνακτικούς και αυτόματους μηχανισμούς, όπως για παράδειγμα:

* Χειρωνακτικά συστήματα αξιολόγησης (“ψηφοφορία“)
* Αυτόματα συστήματα αξιολόγησης (“κατάταξη“)
* Ρομπότ ("webbots") για τον έλεγχο και ενδεχομένως για απομάκρυνση των νεκρών συνδέσμων
* Αξιολόγηση των "κλικ" των χρηστών

## Αναγνωρισμένοι κατάλογοι web
*DMOZ - Open Directory Projekt: ιεραρχικά οργανωμένος, από πολλούς εθελοντές διεθνείς συντάκτες (περιλαμβάνει περίπου 4 εκ. συνδέσμους). Καλύπτονται σχεδόν όλες οι γλώσσες.
*Yahoo! Directory: ιεραρχικά οργανωμένος, εμπορικός.
*Ελληνικός κατάλογος Ελληνικός κατάλογος επιχειρήσεων.

## Πηγές

* Wendy Boswell. ''What Is a Web Directory'' About.com. Retrieved 2010-02-25

καταλογος ιστοσελιδων
Κατηγορία:Διαδικτυακές υπηρεσίες
Κατηγορία:Μηχανές αναζήτησης
Επαρχία Σινώπης

Η **επαρχία Σινώπης** είναι επαρχία της βόρειας Τουρκίας στην περιοχή Μαύρης Θάλασσας. Βρίσκεται ανάμεσα στις επαρχίες Κασταμονής και Σαμψούντας. Η επαρχία καταλαμβάνει έκταση 5.862 τ.χλμ. και ο πληθυσμός της είναι 185.891 σύμφωνα με εκτίμηση το 2007. Πρωτεύουσα της είναι η Σινώπη, χτισμένη στην θέση της ομώνυμης αρχαίας πόλης.  

## Παραπομπές


## Εξωτερικοί σύνδεσμοι

*Επίσημη ιστοσελίδα
*Τοπικά νέα της επαρχίας

Σινώπη
Επαρχία Αφιόν Καραχισάρ

Η **επαρχία Αφιόν Καραχισάρ** είναι επαρχία της δυτικής Τουρκίας, η ανατολικότερη του Διαμερίσματος Αιγαίου. Βρίσκεται ανάμεσα στις επαρχίες Ουσάκ, Ντενιζλί, Εσκί Σεχίρ, Ικονίου, Ισπάρτα και Μπουρντούρ. Καταλαμβάνει έκταση 14.230 τ.χλμ. και ο πληθυσμός της είναι 828.201 σύμφωνα με εκτίμηση το 2007. Πρωτεύουσα της είναι το Αφιόν Καραχισάρ με πληθυσμό 701.326 κατοίκους.

## Γεγονότα
Η επαρχία του Αφιόν Καραχισάρ είναι από τις πιο σεισμογενείς της Τουρκίας καθώς σε αυτήν είναι τα όρια της τεκτονικής πλάκας Αιγαίου και της τεκτονικής πλάκας Ανατολίας. Στην περιοχή έγινε ισχυρός σεισμός έξι βαθμών της κλίμακας ρίχτερ το 1995  ενώ παρόμοιος σεισμός ταρακούνησε την επαρχία τον Φεβρουάριο του 2002. Και οι δύο σεισμοί ήταν ιδιαίτερα καταστροφικοί αφού το επίκεντρο τους βρισκόταν σε κατοικημένη περιοχή.

## Παραπομπές


## Εξωτερικοί σύνδεσμοι

* Επίσημη ιστοσελίδα
Επαρχία Μπουρντούρ

Η **επαρχία Μπουρντούρ** είναι επαρχία της νοτιοδυτικής Τουρκίας στο διαμέρισμα της Μεσογείου. Η επαρχία καταλαμβάνει έκταση 6.887 τ.χλμ. και ο πληθυσμός της είναι 246.134 σύμφωνα με εκτίμηση του 2007. Πρωτεύουσα της είναι το Μπουρντούρ, με πληθυσμό 71.911 κατοίκων.

Η επαρχία αντιστοιχεί στην αρχαία Πισιδία και στα όρια της επαρχίας βρίσκεται η Σαγαλασσός, η αρχαία πρωτεύουσα της Πισιδίας.

## Παραπομπές


## Εξωτερικοί σύνδεσμοι

* Επίσημη ιστοσελίδα
Διεθνές Αεροδρόμιο Εχτερντίνγκεν

Το διεθνές αεροδρόμιο Εχτερντίνγκεν (γερμ. *Flughafen Stuttgart-Echterdingen*) της Στουτγκάρδης στη Γερμανία απέχει 13 χλμ. νότια από το κέντρο της πόλης. Το Εχτερντίνγκεν είναι το έβδομο σημαντικότερο αεροδρόμιο της Γερμανίας και το βασικό του κρατιδίου της Βάδης-Βυρτεμβέργης με 9,2 εκ. επιβάτες το 2010. Κατασκευάστηκε το 1939 για να αντικαταστήσει το αεροδρόμιο του Μπέμπλιγκεν (Böblingen).

## Εξωτερικοί σύνδεσμοι

* Επίσημη ιστοσελίδα του αεροδρομίου

Εχτερντινγκεν
Κατηγορία:Στουτγκάρδη
Κατηγορία:Βάδη-Βυρτεμβέργη
Εχτερντίνγκεν
NGC 3628

Ο **NGC 3628** είναι σπειροειδής γαλαξίας σε απόσταση περίπου 35 εκατομμυρίων ετών φωτός στον αστερισμό Λέοντα. Ο NGC 3628 αποτελεί μαζί με τον Μεσιέ 65 και τον Μεσιέ 66 την Τριάδα του Λέοντα. Μία εμφανής λωρίδα σκόνης διχοτομεί τον γαλαξία.

## Ιστορικό
Ο NGC 3628 ανακαλύφθηκε το 1784 από τον Ουίλιαμ Χέρσελ, που τον συμπεριέλαβε στον κατάλογό του ως Η.V 8 .

## Παραπομπές


## Αναφορές

## Εξωτερικοί σύνδεσμοι
* 
* Spiral Galaxy NGC 3628 @ SEDS Μεσιέ pages
* The Tidal Tail of NGC 3628 στο APOD

NGC 3628
3628
Κατηγορία:Λέων (αστερισμός)
Κατηγορία:Ιδιόμορφοι γαλαξίες
34697
06350
Βίγκο Γιένσεν

Ο **Βίγκο Γιένσεν** (δανικά: *Alexander Viggo Jensen*, Κοπεγχάγη, 22 Ιουνίου 1874 – 2 Νοεμβρίου 1930) ήταν Δανός αθλητής του στίβου, αρσιβαρίστας, αθλητής της γυμναστικής και σκοπευτής, ο πρώτος Δανός αθλητής που πήρε ολυμπιακό μετάλλιο.

Στους Α' Ολυμπιακούς αγώνες του 1896 στην Αθήνα πήρε τρία μετάλλια: δύο στην άρση βαρών κι ένα στην σκοποβολή. Πρώτο αγώνισμα που συμμετείχε ήταν στην άρση βαρών με τα δύο χέρια, όπου σήκωσε 111,5 κιλά και πρώτευσε με αποτέλεσμα να κατακτήσει το χρυσό μετάλλιο. Ήταν 2ος στην άρση βαρών με το ένα χέρι όπου σήκωσε 57 κιλά έναντι 71 του Βρετανού Έλιοτ. Στην σκοποβολή στο αγώνισμα με καραμπίνα σε τρεις στάσεις ήταν τρίτος ολυμπιονίκης με 1.305 βαθμούς. Έλαβε μέρος και στη βολή με στρατιωτικό πιστόλι από 25 μέτρα όπου ήταν 6ος. Πήρε μέρος σε πολλά ακόμα αγωνίσματα: στη σφαιροβολία, όπου δεν κατάφερε να διακριθεί, στη δισκοβολία, όπου ήταν έκτος και στην αναρρίχηση επί κάλω, όπου κατατάχθηκε 4ος.

## Παραπομπές
* Den danske deltagelse ved De Olympiske Lege i Athen 1896 by Vibeke Worm
* sports-reference.com https://web.archive.org/web/20100203142615/http://www.sports-reference.com/olympics/athletes/je/viggo-jensen-2.html

 

Κατηγορία:Δανοί Ολυμπιονίκες
Κατηγορία:Δανοί αθλητές της σκοποβολής
Κατηγορία:Αρσιβαρίστες στους Θερινούς Ολυμπιακούς Αγώνες 1896
Κατηγορία:Σκοπευτές στους Θερινούς Ολυμπιακούς Αγώνες 1896
Κατηγορία:Αθλητές της γυμναστικής στους Θερινούς Ολυμπιακούς Αγώνες 1896
Κατηγορία:Αθλητές του στίβου στους Θερινούς Ολυμπιακούς Αγώνες 1896
Γεώργιος Τσόντος Βάρδας

Ο **Γεώργιος Τσόντος** ή **καπετάν Βάρδας** (1871-1942) ήταν Έλληνας Μακεδονομάχος στρατιωτικός από το Ασκύφου της Κρήτης.

## Βιογραφία
thumb|left|284x284px|Ο Γεώργιος-Τσόντος Βάρδας, εν μέσω συναγωνιστών κατά τον Μακεδονικό Αγώνα.
Γεννήθηκε στο χωριό Ασκύφου της επαρχίας Σφακίων το 1871 και πατέρας του ήταν ο καπετάν Τσόντος Λάμπης που διεκρίθη στην επανάσταση του 1866 σε μάχες όπως η Μάχη του Καλονύκτη Ρεθύμνου. Το 1888 εισήλθε στην Στρατιωτική Σχολή Ευελπίδων και ορκίστηκε το 1893 ανθυπολοχαγός πυροβολικού. Έλαβε μέρος στην Κρητική Επανάσταση του 1897-1898 καθώς και στον Μακεδονικό Αγώνα, Στην Μακεδονία μαζί με Κρήτες εθελοντές έλαβε μέρος σε επιχειρήσεις στις περιοχές Κορεστίων-Καστοριάς-Φλώρινας-Μοναστηρίου. Βαρύνεται με την κατηγορία της εκτέλεσης του Καστοριανού οπλαρχηγού Αριστείδη Μαργαρίτη. Το ψευδώνυμο *καπετάν Βάρδας* του δόθηκε κατά την δράση του στον Μακεδονικό Αγώνα.Συμμετείχε, ως Λοχαγός, στους Βαλκανικούς Πολέμους (1912-1913). Το 1914 παραιτήθηκε από το στράτευμα για να προσφύγει στην Βόρεια Ήπειρο, όπου τέθηκε υπό τις διαταγές της εκεί Προσωρινής Κυβέρνησης της Αυτόνομης Ηπείρου. Τέθηκε υπεύθυνος του τομέα Κορυτσάς μέχρι και τον Οκτώβριο του 1914.Στην περίοδο του Εθνικού Διχασμού τέθηκε στο πλευρό των φιλοβασιλικών κύκλων με αποτέλεσμα να αποταχθεί από το στράτευμα. Επανήλθε το 1920 και διετέλεσε το επόμενο έτος διοικητής της Σχολής Ευελπίδων. Απομακρύνθηκε για δεύτερη φορά μετά την επικράτηση του κινήματος της 11ης Σεπτεμβρίου το 1922, ενώ επανήλθε πάλι σε περιορισμένο βαθμό το 1927 και πλήρως το 1935.Ο Γεώργιος Τσόντος έφτασε μέχρι του βαθμού του Αντιστράτηγου, ενώ άφησε πλούσιο αρχείο με δικά του απομνημονεύματα το οποίο χρησίμευσε σε διάφορες ιστορικές μελέτες αργότερα.Το 1932 εξελέγη βουλευτής Φλωρίνης και το 1933 Καστοριάς, ενώ το 1935 διετέλεσε Υπουργός Γενικός; Διοικητής Κρήτης στην Κυβέρνηση Γεωργίου Κονδύλη.

Προς τιμήν του υπάρχει οδός στην περιοχή του Παλαιού Σταθμού στη Θεσσαλονίκη όπως και σε άλλες πόλεις (Αθήνα, Ηράκλειο, Χανιά, Γαλάτσι, Καστοριά, Φλώρινα, Γιαννιτσά).
## Πηγές
*Συλλογικό έργο, *Παγκόσμιο Βιογραφικό Λεξικό*, Εκδοτική Αθηνών. Αθήνα 1987.
*Αθανάσιος Ε. Καραθανάσης, «Περάσματα και Οδηγοί του Μακεδονικού Αγώνος», Εταιρεία Μακεδονικών σπουδών http://opac.ems.gr:92/cgi-bin/koha/opac-detail.pl?biblionumber=22091&shelfbrowse_itemnumber=28009
## Παραπομπές

## Εξωτερικοί σύνδεσμοι
*ΓΕΩΡΓΙΟΣ ΤΣΟΝΤΟΣ – (KAPETAN ΒΑΡΔΑΣ)

Κατηγορία:Μακεδονομάχοι
Κατηγορία:Βουλευτές Καστοριάς
Κατηγορία:Βουλευτές Φλώρινας
Κατηγορία:Βουλευτές Φλώρινας - Καστοριάς
Κατηγορία:Έλληνες αξιωματικοί του πυροβολικού
Κατηγορία:Συμμετέχοντες στον Βορειοηπειρωτικό Αγώνα
Κατηγορία:Αντιβενιζελικοί
Νίκος Αραμπατζής

Ο **Νίκος Αραμπατζής** (Κάτω Μητρούσι Σερρών, 10 Μαρτίου 1984) ειναι Έλληνας ποδοσφαιριστής, πρώην διεθνής με την εθνική ελπίδων, που αγωνίζεται στη Λάρισα. Έχει υψος 1,75, ζυγίζει 71 κιλά και αγωνίζεται ως δεξί μπακ.

Την καριέρα του την ξεκίνησε στην τοπική ομάδα του
*Θρακικού* Μητρουσίου. Ο επόμενος σταθμός της καριέρας του ήταν ο Πανσερραϊκός όπου έμεινε για 6
σεζόν και εκεί έδειξε το ταλέντο του. Το 2005 ο ΠΑΟΚ κάνει πρόταση στον Πανσερραϊκό για να
αγοράσει τον παίκτη. Η μεταγραφή έγινε τον Ιανουάριο του 2006. Το ντεμπούτο του με τον ΠΑΟΚ γίνεται στις
9 Ιανουαρίου 2006 με 2-2 απέναντι στον Απόλλωνα Καλαμαριας. Τη σεζόν 2007-2008 έχει έναν σοβαρό τραυματισμό και δεν θα παίξει. Το 2009 ο Αραμπατζής επιστρέφει έτοιμος και τη σεζον 2009-2010 κάνει μια από της καλύτερες χρονιές του στον ΠΑΟΚ.

Αναλυτικά η καριέρα του:

:ΣΕΖΟΝ ΟΜΑΔΑ ΣΥΜ. ΓΚΟΛ
:2000-2001 Πανσερραϊκός 9 0
:2001-2002 Πανσερραϊκός 19 1
:2002-2003 Πανσερραϊκός 27 0
:2003-2004 Πανσερραϊκός 8 1
:2004-2005 Πανσερραϊκός 23 0
:2005-2006(Α) Πανσερραϊκός 12 1
:2005-2006(Β) ΠΑΟΚ 9 0
:2006-2007 ΠΑΟΚ 27 1
:2007-2008 ΠΑΟΚ 0 0
:2008-2009 ΠΑΟΚ 11 0

## Παραπομπές



Κατηγορία:Αμυντικοί ποδοσφαιριστές
Κατηγορία:Έλληνες ποδοσφαιριστές
Κατηγορία:Ποδοσφαιριστές Πανσερραϊκού
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Εθνικού Άχνας
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Παναιτωλικού
Κατηγορία:Ποδοσφαιριστές Α΄ κατηγορίας Κύπρου
Κατηγορία:Έλληνες ποδοσφαιριστές στο εξωτερικό
Αλεξάνδρεια στον Ευφράτη ποταμό

Η **Αλεξάνδρεια** στις όχθες του ποταμού Ευφράτη ήταν μία αρχαία ελληνική πόλη στην νότια Μεσοποταμία. 

Η ίδρυση της πόλης αυτής (στη διώρυγα Πολλακόπα του ποταμού Ευφράτη), αναφέρεται από τον Αρριανό σαν συμβάν λίγο πριν τον θάνατο του **[[Αλέξανδρος ο Μέγας|Μεγάλου Αλεξάνδρου]]**. Πράγματι όταν ο τελευταίος αποφάσισε να ναυπηγήσει στόλο στον Ευφράτη για να εξερευνήσει τα αραβικά παράλια, πέρασε από τον παραπόταμο Πολλακόπα. Στην προσπάθειά του να προμηθεύσει με νερό την γύρω περιοχή (που την μάστιζε η ξηρασία), προέβη στις κατάλληλες επιδιορθώσεις στον παραπόταμο. Εκεί τελικά που ο Πολλακόπας ενώνεται με λίμνες, ο Αλέξανδρος ίδρυσε την δική του Αλεξάνδρεια, εγκαθιστώντας σε αυτήν Έλληνες απόμαχους μισθοφόρους. 

Δεν αποκλείεται να υπήρχε ήδη από την νεοβαβυλωνιακή εποχή μία πόλη με το όνομα Bakur Babylon και απλώς ο Έλληνας στρατηλάτης να την επανίδρυσε. 

Στην θέση της αρχαίας πόλης βρίσκεται η σημερινή Iskandariya της επαρχίας Babil του κεντρικού Ιράκ. 

## Παραπομπές


## Πηγές
* Αρριανού *[[Αλεξάνδρου Ανάβαση|Αλεξάνδρου ανάβασις]]*

Κατηγορία:Ελληνιστικές πόλεις
Κατηγορία:Αρχαίες πόλεις της Μεσοποταμίας
Διάφραγμα

Γενικά *διάφραγμα* είναι μια μεμβράνη η οποία διαχωρίζει ένα χώρο σε δύο μέρη και έχει κάποιο λειτουργικό σκοπό. Ειδικότερα μπορεί να είναι:

*οπτικό εξάρτημα ρύθμισης φωτεινότητας
*φρακτή σε πλοίο

## Βιολογία
*μύς κάτω από τα πνευμόνια
*διαχωριστική μεμβράνη στη μύτη
*αντισυλληπτικό μέτρο
Nissan Tama

To **Nissan Tama** ήταν το πρώτο ηλεκτροκίνητο αυτοκίνητο που κατασκεύασε η Nissan στην ιστορία της. Διατηρήθηκε στην παραγωγή μεταξύ του 1947 και του 1950.

## Εξέλιξη

Σημαντικό ρόλο στην εξέλιξη του αυτοκινήτου, από τον σχεδιασμό του μέχρι και την παραγωγή του, έπαιξε η τότε κυβέρνηση της Ιαπωνίας, που ενθάρρυνε της κατασκευάστριες εταιρείες για την παραγωγή ηλεκτροκίνητων οχημάτων. Ο λόγος ήταν ότι το πετρέλαιο αμέσως μετά τον Β' Παγκόσμιο Πόλεμο ήταν δυσεύρετο, σε αντίθεση με τον ηλεκτρισμό που υπήρχε ακόμα και τότε σε αφθονία.

Το 1946, δημιουργήθηκαν δύο πρωτότυπα αυτοκίνητα (EOT-46), τα οποία ήταν ουσιαστικά μία παραλλαγή του Nissan Ohta. Συγκεκριμένα, μία μπαταρία προστέθηκε κάτω από την καρότσα του Ohta και ένας ηλεκτροκινητήρας αντικατέστησε τον κινητήρα βενζίνης, δημιουργώντας έτσι το πρωτότυπο αυτό.

Την επόμενη χρονιά, το 1947, ένα νέο πρωτότυπο με την ονομασία EOT-47 παρουσιάστηκε. Αυτή την φορά όμως ήταν σχεδιασμένο από λευκό χαρτί, ενσωματώνοντας νέες ιδέες, όπως ενσωμάτωση των μπροστινών προβολέων στα φτερά του αυτοκινήτου και έναν νέο σχεδιασμό στο καπό, το οποίο θύμιζε έντονα το σχήμα του αλιγάτορα.

## Παρουσίαση

Τελικώς, το πολυαναμενόμενο ES-47, το οποίο ήταν η επιβατική έκδοση του EOT-47, παρουσιάστηκε τον Μάιο της ίδιας χρονιάς και αργότερα μετονομάστηκε σε Tama, από την περιοχή που έδρευε το εργοστάσιο παραγωγής του.

## Χαρακτηριστικά

Το Tama κατάφερε γρήγορα να διακριθεί για τις επιδόσεις του, διανύοντας 96,3 χιλιόμετρα χωρίς επαναφόρτιση, με μέγιστη ταχύτητα τα 35,2 χλμ/ώρα, ενώ το 1949 η επόμενη γενιά του μοντέλου, γνωστό και ως **Tama Senior**, είχε την δυνατότητα να διανύσει μέχρι και 200 χιλιόμετρα με μία μόνο φόρτιση. Η χρήση του όμως περιορίστηκε κυρίως σε αυτή του ταξί έως και την οριστική λήξη της παραγωγής του, το 1950.

## Πηγές
* https://web.archive.org/web/20100301114203/http://www.nissan-zeroemission.com/EN/HISTORY/
* https://web.archive.org/web/20090901194755/http://www.jsae.or.jp/autotech/data_e/1-12e.html

Tama
Κατηγορία:Αυτοκίνητα πόλης
Κατηγορία:Ηλεκτρικά αυτοκίνητα
Πάπας Αδριανός Γ΄

Ο **Πάπας Άγιος Αδριανός Γ΄** (*Papa Adriano III*, ... - 8 Ιουλίου 885) ήταν Πάπας της Ρώμης και κυβερνήτης στα Παπικά Κράτη (17 Μαΐου 884 - 8 Ιουλίου 885) Η παποσύνη του που διατηρήθηκε μόλις έναν χρόνο χαρακτηρίστηκε από τις προσπάθειες του να βοηθήσει τον λαό της Ρώμης που υπέφερε από την πείνα και τους πολέμους.

## Βιογραφία

Ο Αδριανός γεννήθηκε στην Ρώμη και σύμφωνα με τον Ζαν Μαμπιγιόν το όνομα του πατέρα του ήταν Αγαπητός. Ο Ρέτζιναλντ Λέιν Πουλ πιστεύει ότι ο Μαμπιγιόν συγχέει τον Αδριανό Γ΄ που διαδέχθηκε τον Μαρίνο Α΄ με τον Αγαπητό Β΄ που διαδέχθηκε έναν αιώνα αργότερα τον Μαρίνο Β΄. Ο Αδριανός Γ΄ εργάστηκε σκληρά για να ανακουφιστεί ο ταλαιπωρημένος λαός της Ρώμης από την πείνα και τους πολέμους. Έστειλε επιστολή επίσης στους χριστιανούς της Ισπανίας στην οποία τους καταδίκασε για την φιλική τους συμπεριφορά τόσο απέναντι στους κατακτητές Μουσουλμάνους της Αλ-Άνταλους όσο και απέναντι στους Εβραίους. Ο Αδριανός Γ΄ έστειλε επίσης αποστολή στην Κωνσταντινούπολη υπό τον Θεοδόσιο επίσκοπο του Μπρίντιζι για να παραδώσει στον πατριάρχη Φώτιο τον Μέγα επιστολή με την οποία εκφράζει την πίστη του στο Filioque.

Ο Αδριανός Γ΄ πέθανε τον Ιούλιο του 885 στο Σαν Τσεζάριο σουλ Πανάρο (Μόντενα), σε ένα ταξίδι προς την Βορμς στην Ρηνανία. Ο στόχος του ταξιδιού ήταν να παραστεί στην Δίαιτα του Ράϊχσταγκ στην Βορμς, κλήθηκε από τον αυτοκράτορα Κάρολο τον Παχύ για να συζητήσουν το θέμα της αυτοκρατορικής διαδοχής και τον κίνδυνο των Σαρακηνών. Η ταφή του έγινε στην εκκλησία του Αββαείου Νοναντόλα του Σαν Σίλβεστρο κοντά στη Μόντενα μνημονεύεται στα σκαλισμένα ανάγλυφα (περ. 1122) που πλαισιώνουν το άνοιγμα της πόρτας αυτής της εκκλησίας.Τα απομεινάρια του βρίσκονται στην υψηλή Αγία Τράπεζα εδώ. Ο Πάπας Λέων ΙΓ΄ τον Αγιοποίησε λόγω της προσφοράς του στον λαό της Ρώμης (2 Ιουνίου 1891) και η μνήμη του εορτάζεται στις 8 Ιουλίου. Η Ανατολική Ορθόδοξη Εκκλησία τιμά την μνήμη του στις 8 και στις 30 Ιουλίου.

## Παραπομπές



## Πηγές

*9η έκδοση (1880s) της Encyclopædia Britannica
*Bernard S. Bachrach (1977). Early Medieval Jewish Policy in Western Europe (reprint ed.). University of Minnesota Press
*Dvornik, Francis (1948). The Photian Schism: History and Legend. Cambridge, UK: Cambridge University Press.
*François Bougard (2002), "Hadrian III", in Philippe Levillain, ed., The Papacy: An Encyclopedia, vol. 2 (New York and London: Routledge), 682
*Reginald L. Poole (1917), "The Names and Numbers of Medieval Popes", The English Historical Review, 32 (128), 465–78, at 467

## Εξωτερικοί σύνδεσμοι

*Opera Omnia by Migne Patrologia Latina with analytical indexes

        

Κατηγορία:Πάπες
Κατηγορία:Ιταλοί Πάπες
Κατηγορία:Πάπες 9ου αιώνα
Αδριανός Γ΄
Μελεάγρου Χάραξ

Ο **Μελεάγρου Χάραξ** ή **Μελεάγρον** (σημαίνει «το οχυρό του Μελέαγρου») ήταν ελληνιστικό φρούριο στις όχθες του ποταμού Αφρίν (αρχ. Οινοπάρας, παραπόταμος του Ορόντη), κοντά στην Αντιόχεια. Πιθανότατα πρόκειται για σελευκιδικό κτίσμα προς τιμήν κάποιου Μελεάγρου (το όνομα απαντά σε βασιλείς της αρχαίας Μακεδονίας, αλλά και στον αρχαίο ήρωα από την Καλυδώνα). 
Το φρούριο αυτό έγινε γνωστό από τη μάχη που διεξήχθη ανάμεσα στον ηγεμόνα της πτολεμαϊκής Αιγύπτου, Πτολεμαίο ΣΤ΄ Φιλομήτορα και τους Σελευκίδες υπό τον Αλέξανδρο Α΄ Βάλα. Το γεγονός αυτό το αναφέρει ο Στράβων στο έργο του *[[Γεωγραφικά]]*: 

Η θέση του ελληνιστικού αυτού οχυρού είναι στο σημερινό Gündüzlü στα σύνορα Συρίας - Τουρκίας. 

## Πηγές
* Getzel M. Cohen, *The Hellenistic Settlements in Syria, the Red Sea Basin, and North Africa*. 

## Παραπομπές


Κατηγορία:Αρχαίες πόλεις της Συρίας
Μηλιά Φωκίδας

Η **Μηλέα** ή **Μηλιά** είναι ορεινό χωριό στη Δωρίδα του Νομού Φωκίδας, σε υψόμετρο 750 μέτρα.

## Γεωγραφία - Ιστορία
Η Μηλέα βρίσκεται στο κέντρο της Δωρίδας, στον επαρχιακό δρόμο Ανάθεμας - Τειχίου, δυτικά του Μαλανδρίνου σε απόσταση 15 χλμ. από αυτό και 31 χλμ. από την Ερατεινή. Είναι κτισμένο στην πλαγιά της βουνοκορφής Μπούχορης (1.380 μ. υψόμετρο) με θέα βόρεια προς τη λίμνη του Μόρνου και νότια προς την Πελοπόννησο. Από παλιά οι κάτοικοι του χωριού ασχολούνται με την κτηνοτροφία και γεωργία, όπως αμπέλια και κηπευτικά. Μέχρι το 1970 κατασκεύαζαν και έκαιγαν κατά καιρούς ασβεστοκάμινα ενώ μέχρι το 1980 στο χωριό λειτουργούσαν 3 νερόμυλοι.

Ανάμεσα στη Μηλιά και τον Άβορο, στα βόρεια και κοντά στη Μπούχορη, αναφέρεται από τον Παυσανία, η ύπαρξη λοκρικού ιερού και κάστρου. Στη νοτιοδυτική πλευρά του χωριού υπάρχουν ευρήματα αρχαίας στρατιωτικής εγκατάστασης. Στα ανατολικά, στη τοποθεσία «Βρωμόβρυση» και προς τους πρόποδες του χωριού, υπάρχει μεγάλο ανεξερεύνητο σπήλαιο με σταλακτίτες. Άλλα αξιοθέατα είναι ο ναός του Αγίου Χαραλάμπους και τα εξωκλήσια: Άγιος Κωνσταντίνος, Άγιος Δημήτριος, Άγιος Μηνάς και οι Άγιοι Πάντες στη Μπούχορη, όπου γίνεται ετήσιο πανηγύρι από τους κατοίκους των γύρω χωριών.

## Ονομασία - Διοικητικά
Ως οικισμός αναφέρεται επίσημα με το όνομα **Μηλιά** το 1835 να προσαρτάται στον τότε δήμο Όλπης (Ολισώνος) που ανήκε στο νομό Φωκίδος και Λοκρίδος. Το 1940 το όνομα του οικισμού διορθώνεται σε Μηλέα και το 1943 υπάγεται στο νομό Φωκίδος. Σύμφωνα με την απογραφή του 2011 έχει πληθυσμό 109 κατοίκους ενώ με την εφαρμογή του προγράμματος Καλλικράτης και την τροποποίησή του Κλεισθένης Ι αποτελεί την Κοινότητα Μηλέας της Δημοτικής Ενότητας Τολοφώνος του Δήμου Δωρίδος. Σύμφωνα με το πρόγραμμα Καποδίστριας υπαγόταν στον Δήμο Τολοφώνος της πρώην επαρχίας Δωρίδος.

### Απογραφές πληθυσμού

## Συλλογή εικόνων

## Παραπομπές


Κατηγορία:Χωριά της περιφερειακής ενότητας Φωκίδας
Κατηγορία:Δήμος Δωρίδος
Ντέιβ Γκρολ

Ο **Ντέιβ Γκρόλ** (*David Eric "Dave" Grohl*, 14 Ιανουαρίου 1969) είναι Αμερικανός ντράμερ και κιθαρίστας, γνωστός για την συμμετοχή του σε πολλά συγκροτήματα, όπως οι Νιρβάνα, Foo Fighters και Them Crooked Vultures. 

## Καριέρα
Ο Γκρολ ξεκίνησε την ενασχόληση του με την μουσική στην ηλικία των 12, παίρνοντας μαθήματα κιθάρας. Σύντομα όμως βαρέθηκε τα μαθήματα και αποφάσισε να μάθει από μόνος του. Στην αρχή ήθελε απλά να ξέρει να παίζει για να περνάει καλά με τους φίλους του, αλλά αργότερα θέλησε να συμμετάσχει σε συγκρότημα. Και έτσι έγινε. Συμμετείχε στο συγκρότημα Freak Baby, όπου άρχισε να ενδιαφέρεται για τα ντραμς και αποφάσισε να μάθει. 

Στην ηλικία των 17 ετών, έγινε μέλος των Scream. Σε μια συναυλία τους, όπου έπαιζε ντραμς, τον είδαν ο Κερτ Κομπέιν και ο Κρις Νοβοσέλιτς, μέλη των Νιρβάνα. 
Μετά από μια κρίση στο συγκρότημα του Ντέιβ, ο Νοβοσέλιτς αποφάσισε να του τηλεφωνήσει για να του ζητήσει να επισκεφτεί το Σιάτλ όπου έπαιζαν και να τους δει. Ο Ντέιβ ενθουσιάστηκε και ο Κομπέιν με τον Νοβοσέλιτς του πρότειναν να μπει στο συγκρότημα, στην θέση του ντράμερ.

Όλα κυλούσαν ομαλά με τους Νιρβάνα, αφού ήρθε η επιτυχία του Nevermind, μέχρι την στιγμή του θανάτου του Κομπέιν. Μπορεί να ήταν συντετριμμένος, αλλά αποφάσισε να συνεχίσει την μουσική του καριέρα.

Το 1995 δημιούργησε τους Foo Fighters, όπου έπαιζε κιθάρα. Το συγκρότημα έγινε πολύ γνωστό και με πολλές πωλήσεις. 

Το 2009, μαζί με τον Josh Homme και τον John Paul Jones δημιούργησαν το super-group Them Crooked Vultures.

## Παραπομπές


## Εξωτερικοί σύνδεσμοι
* 
*  

Κατηγορία:Αμερικανοί μουσικοί
Κατηγορία:Αμερικανοί κιθαρίστες
Κατηγορία:Ντράμερς
Κατηγορία:Ροκ μουσικοί
Κατηγορία:Βραβευμένοι με Grammy
Βραβεία Σωματείου Αμερικανών Ηθοποιών του 2009

Η **16η απονομή των Screen Actors Guild Awards**, των βραβείων που απένειμε το Σωματείο Αμερικανών Ηθοποιών σε συναδέλφους τους που ξεχώρισαν με τις ερμηνείες τους κατά το έτος 2009, έλαβε χώρα στις 23 Ιανουαρίου 2010. Για 14η συνεχή χρονιά την εκδήλωση φιλοξένησε το Shrine Exposition Center στο Λος Άντζελες, Καλιφόρνια. Τηλεοπτικά μεταδόθηκε ταυτόχρονα από τα δίκτυα TNT και TBS.

Για τη συνολική προσφορά της τιμήθηκε η ηθοποιός, κωμικός και παρουσιάστρια της τηλεόρασης, **Μπέττυ Γουάιτ**, η καριέρα της οποίας ξεπέρασε τα εξήντα-πέντε συναπτά έτη.

## Κινηματογραφικά Βραβεία
Οι υποψηφιότητες για αυτή τη χρονιά ανακοινώθηκαν στις 17 Δεκεμβρίου 2009. Ακολουθούν αναλυτικά παρακάτω. Με έντονη γραμματοσειρά δηλώνονται οι νικητές.

## Τηλεοπτικά Βραβεία
Οι υποψηφιότητες για αυτή τη χρονιά ανακοινώθηκαν στις 17 Δεκεμβρίου 2009. Ακολουθούν αναλυτικά παρακάτω. Με έντονη γραμματοσειρά δηλώνονται οι νικητές.

## Εξωτερικοί σύνδεσμοι
* Επίσημη ιστοσελίδα των βραβείων
* Νικητές στο IMDb 

2009
Ηθοποιών Σωματείο
Θετικές επιστήμες

**Θετικές επιστήμες** ονομάζονται οι επιστήμες που στηρίζονται στην επιστημονική μέθοδο και στους κανόνες της λογικής (στο πλαίσιο ενός τυπικού συστήματος) ή μόνο στους τελευταίους για να περιγράψουν συστηματικά τη φύση και να διατυπώσουν τους νόμους που την διέπουν. Στις θετικές επιστήμες περιλαμβάνονται η φυσική, τα μαθηματικά, η στατιστική, η βιολογία, η πληροφορική, η χημεία κ.α.. Χαρακτηριστικό όλων των θετικών επιστημών, αλλά και των κλάδων των μηχανικών που αποτελούν ουσιαστικά εφαρμογή των πρώτων, είναι η χρήση των εργαλείων των μαθηματικών. Οι θετικές επιστήμες έχουν και αυτές εφαρμοσμένες πλευρές στις οποίες όμως δεν δίνεται έμφαση τόσο στην επίλυση συγκεκριμένων πρακτικών προβλημάτων όσο στην ανάπτυξη μεθόδων και τεχνικών για την επίλυση πρακτικών προβλημάτων γενικά (π.χ. εφαρμοσμένα μαθηματικά, εφαρμοσμένη φυσική, βιοτεχνολογία, υπολογιστικά συστήματα κλπ.).
Θαλάσσιο Πάρκο Ζακύνθου

Το **Εθνικό Θαλάσσιο Πάρκο Ζακύνθου** ιδρύθηκε το 1999 και περιλαμβάνει τον κόλπο του Λαγανά, στις νότιες ακτές της Ζακύνθου, στο Ιόνιο Πέλαγος. Η περιοχή αποτελεί τμήμα του δικτύου προστατευόμενων περιοχών Natura 2000. Το θαλάσσιο πάρκο Ζακύνθου είναι το πρώτο πάρκο τέτοιου είδους που ιδρύθηκε στην Ελλάδα αλλά και τη Μεσόγειο για την προστασία της θαλάσσιας χελώνας Καρέττα καρέττα.

Η προστατευόμενη περιοχή περιλαμβάνει τη θαλάσσια έκταση και τις νησίδες του κόλπου του Λαγανά, τις παραλίες ωοτοκίας της θαλάσσιας χελώνας και μία παράκτια ζώνη, που περιβάλει αυτές, τον υγροβιότοπο της Λίμνης Κεριού, το Μαραθωνήσι και τις Νήσους Στροφάδες, που βρίσκονται περίπου πενήντα χιλιόμετρα νοτίως της Ζακύνθου. Διοικητικά υπάγεται στο Δημοτικό Διαμέρισμα Παντοκράτορος του πρώην Δήμου Λαγανά.

Το οικοσύστημα αποτελεί περιοχή ωοτοκίας της θαλάσσιας χελώνας, ενώ περιλαμβάνει και συστήματα αμμοθινών, υποθαλάσσια λιβάδια Ποσειδωνίας (Posidonia oceanica) και παράκτια οικοσυστήματα. Σ' αυτά απαντώνται εκατοντάδες είδη σπάνιας χλωρίδας και πανίδας.

## Πηγές
* (αγγλικά)
*Εθνικό Θαλάσσιο Πάρκο Ζακύνθου. Δήμος Ζακυνθίων.
*Εθνικό Θαλάσσιο Πάρκο Ζακύνθου.  gozakynthos.gr
* 
* 

### Αναφορές


Ζάκυνθος
Κατηγορία:Περιφερειακή ενότητα Ζακύνθου
Ζάκυνθος
Ζακυνθου
Id Tech 2

Η **id Tech 2**, προηγουμένως γνωστή ως **Quake II engine**, είναι μια μηχανή παιχνιδιού αναπτυγμένη από την id Software για χρήση στα παιχνίδια της, το πιο γνωστό από τα οποία είναι το *[[Quake II]]*. Από την αρχή της κυκλοφορίας της, η id Tech 2 έχει αδειοδοτηθεί για χρήση σε πολλά άλλα παιχνίδια.

Ένα από τα πιο αξιοσημείωτα χαρακτηριστικά της μηχανής ήταν η έτοιμη υποστήριξη για γραφικά μέσω επιτάχυνσης υλικού (συγκεκριμένα OpenGL) μαζί με τον παραδοσιακό software renderer. Ένα ακόμα ενδιαφέρον χαρακτηριστικό ήταν η υποδιαίρεση κάποιων στοιχείων σε βιβλιοθήκες δυναμικής σύνδεσης. Αυτό επέτρεπε και renderers λογισμικού και renderers OpenGL, οι οποίοι εναλλάσσονταν με τη φόρτωση και εκφόρτωση ξεχωριστών βιβλιοθηκών. Βιβλιοθήκες χρησιμοποιούνταν επίσης για τη λογική του παιχνιδιού, για δύο λόγους:
*η id μπορούσε να κυκλοφορήσει τον πηγαίο κώδικα για να επιτρέψει τροποποιήσεις ενώ κρατούσε το υπόλοιπο της μηχανής ιδιόκτητο.
*Εφόσον μεταγλωττίζονταν για μια native πλατφόρμα, αντί για έναν ερμηνευτή, μπορούσαν να τρέξουν γρηγορότερα απ' ό,τι η λύση του *Quake*, η οποία ήταν να τρέχει η QuakeC γλώσσα λογικής του παιχνιδιού σε ένα περιορισμένο ερμηνευτή.

Η μορφή των επιπέδων, όπως με προηγούμενες μηχανές της id Software, χρησιμοποιούσε BSP. Τα επίπεδα φωτίζονταν μέσω μιας μεθόδου lightmap, στην οποία τα δεδομένα φωτισμού για κάθε επιφάνεια προϋπολογίζονταν (αυτή τη φορά, μέσω μια μεθόδου radiosity) και αποθηκεύονταν ως μια εικόνα στο αρχείο του επιπέδου, το οποίο στη συνέχεια χρησιμοποιούνταν για να καθοριστεί πόση ένταση φωτισμού θα λάμβανε το κάθε μοντέλο, αλλά όχι την κατεύθυνσή της.

Ο John Carmack απελευθέρωσε τον πηγαίο κώδικα στις 22 Δεκεμβρίου 2001 υπό τους όρους της GNU General Public License.

Η μηχανή χρησιμοποιήθηκε αρχικά για το παιχνίδι Half-Life το 1997 αλλά αυτό αποσύρθηκε και η Valve χρησιμοποίησε μια σημαντικά τροποποιημένη έκδοση της id Tech 2 στο Half-Life το οποίο κυκλοφόρησε το 1998, αποκαλούμενη GoldSrc.

## Χρήσεις της μηχανής

### Εγχειρήματα βασισμένα στην έκδοση GPL του πηγαίου κώδικα

***' - [[COR Entertainment]]
*''[[Warsow (video game)|War§ow]] - War§ow Team

=== Προϊόντα που χρησιμοποιούν μια ιδιόκτητη άδεια ===

*''[[Quake II]]'' (1997) - [[id Software]]
*''[[Heretic II]]'' (1998) - [[Raven Software]]
*''[[Sin]]'' (1998) - [[Ritual Entertainment]]
***' (1999) - Xatrix Entertainment
**[[Soldier of Fortune]]* (2000) - Raven Software
**[[Daikatana]]* (2000) - Ion Storm
**[[Anachronox]]* (2001) - Ion Storm

## Αναφορές


## Εξωτερικοί σύνδεσμοι
* Επίσημη σελίδα αδειοδότησης της id Tech 2
* Πλήρης κατάλογος παιχνιδιών με τη μηχανή του Quake II

Κατηγορία:Μηχανές βιντεοπαιχνιδιών
Ακανθίτης

Ο **ακανθίτης** (αγγλ. acanthite) είναι θειούχο ορυκτό του αργύρου. Οφείλει το όνομά του στο σχήμα των κρυστάλλων του, οι οποίοι εμφανίζονται, τις περισσότερες φορές, να έχουν μορφή αγκαθιών (λεπτοί και μακρείς πρισματικοί).

## Εμφάνιση, παραγενέσεις
Εμφανίζει πολυμορφικότητα με τον **αργεντίτη**, ο οποίος έχει την ίδια χημική σύσταση αλλά κρυσταλλώνεται στο κυβικό σύστημα. Ο αργεντίτης είναι σταθερός σε θερμοκρασίες άνω των 173ο C και, αν ψυχθεί από τήγμα, σχηματίζει κρυστάλλους σε σχήματα κύβου, οκταέδρου και δωδεκαέδρου. Σε περαιτέρω ψύξη ο αργεντίτης μετατρέπεται στη μονοκλινή μορφή του ακανθίτη. Η μετατροπή αυτή έχει ως συνέπεια την παραμόρφωση των κρυστάλλων σε ακανόνιστα σχήματα, μερικοί όμως διατηρούν το αρχικό κυβικής συμμετρίας σχήμα (ψευδομορφισμός).

Αποτελεί σχετικά κοινό ορυκτό σε υδροθερμικές φλέβες θειούχων αποθέσεων όχι πολύ υψηλών θερμοκρασιών. Εμφανίζεται, επίσης, σε μεταλλευτικές ζώνες δευτερογενούς εμπλουτισμού. Αποτελεί σημαντικό μετάλλευμα αργύρου, το δεύτερο σημαντικό μετά τον γαληνίτη.

Σχετίζεται με αυτοφυή άργυρο, γαληνίτη, βορνίτη, προυστίτη, πυραργυρίτη, στεφανίτη, χαλκοπυρίτη, σφαλερίτη, ασβεστίτη και χαλαζία.

Ανευρίσκεται σε όλα σχεδόν τα ορυχεία αργυρομεταλλευμάτων αλλά και σε πολλά μικτών θειούχων. Σημαντικές αποθέσεις του με καλοσχηματισμένους κρυστάλλους απαντούν στην περιοχή Jáchymov της Τσεχίας, στη Γερμανία (Σαξονία, όρη Χαρτς, Αγγλία (περιοχή Κορνουάλλης), Νορβηγία (Kongsberg), Νότια Ρωσία, Μεξικό (περιοχές Arizpe, Σονόρα, Τσιχουάουα και Ζακατέκας), ΗΠΑ (Νεβάδα, Μοντάνα) Καναδά (περιοχές Οντάριο και Κεμπέκ, Χιλή και Περού.

Στην Ελλάδα απαντά στη νήσο Τήνο (παραλία Απηγανιάς και Πάνορμος), στα μεταλλεία Λαυρίου (Καμάριζα, Πλάκα, Σούνιο) και στη νήσο Εύβοια (ορυχείο Καλλιανού).

## Πηγές
*Handbook of Mineralogy
*Mindat.org
*Galleries.com
*Webmineral.com
*Minerals.net

## Δείτε επίσης
*Κατάλογος ορυκτών
*Κατάλογος ορυκτών των μεταλλείων Λαυρίου

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 039591096X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*,  Houghton Mifflin Harcourt, 1993 ISBN 0395511372

Ακανθιτης
Κατηγορία:Ορυκτά του θείου
Εφελκυόμενες κατασκευές

[thumb|right|300px|Το [Ολυμπιακό Στάδιο του Μονάχου όπου έχει γίνει εκτεταμένη χρήση εφελκυόμενων στοιχείων οροφής.]]
**Εφελκυόμενες κατασκευές** (tensile structures) ονομάζονται κατασκευές με στοιχεία που φέρουν μόνο εφελκυστικές τάσεις, και καθόλου θλίψη ή κάμψη. 
Τα στοιχεία αυτά είναι συνήθως λεπτές εύκαμπτες επιφάνειες (μεμβράνες) ή δίκτυα καλωδιώσεων. Συνήθως χρησιμοποιούνται ως οροφές.

Πρόκειται για εύκαμπτες και ελαφρές κατασκευές (σε μη-εύκαμπτες και με σημαντικό ίδιο βάρος κατασκευές υπάρχουν καμπτικά, δηλαδή θλιπτικά φορτία), επομένως έχουν και το πλεονέκτημα ότι κατασκευάζονται και μεταφέρονται με μικρότερο κόστος, και επίσης συχνά έχουν αξιόλογο αισθητικό αποτέλεσμα.

Οι κολώνες και άλλα στοιχεία στα οποία μπορεί να στηρίζονται οι μεμβράνες είναι συνήθη δομικά στοιχεία (π.χ. μεταλλικές κατασκευές) τα οποία βέβαια φέρουν θλιπτικά και καμπτικά φορτία.

## Πεδία εφαρμογής

Υπάρχει πληθώρα εφαρμογών όπως αίθρια, στάδια, σκίαση για χώρους ξενοδοχείων, μπαρ, εστιατόρια, σκίαση σταθμών αυτοκινήτων, στέγες εμπορικών κέντρων, πάρκα και ανοιχτοί χώροι. 
Οι εφελκυόμενες κατασκευές παρέχουν ένα αισθητικά μοντέρνο και ευχάριστο αποτέλεσμα αλλά και μια λειτουργική κάλυψη σε στέγες και αίθρια. 
Μπορούν να χρησιμοποιηθούν επίσης σαν σύστημα σκίασης αντικαθιστώντας τις συμβατικού τύπου τέντες.

## Πλεονεκτήματα μιας δομής μεμβράνης

* Η ικανότητα διαμόρφωσης του υφάσματος έτσι ώστε να αναδεικνύει το προφίλ και την αισθητική μιας κατασκευής. 

* Είναι πολύ ελαφρύτερη από τις παραδοσιακές δομές, με αποτέλεσμα τη μείωση των φορτίων σε τοίχους και κολόνες. 

* Ως λύση σκίασης, όταν απαιτείται ένα ημιδιαφανές αποτέλεσμα, είναι οικονομικότερη από το γυαλί ή το πολυκαρβονικό. 

* Οι χρόνοι κατασκευής και ανέγερσης είναι σημαντικά μικρότεροι από αυτούς των παραδοσιακών υλικών. 

* Απαιτεί λιγότερη συντήρηση από ό,τι οι στέγες από γυαλί ή πολυκαρβονικό 

* Δημιουργεί ρεύματα μεταφοράς θερμότητας που μειώνουν σημαντικά τη θερμοκρασία του περιβάλλοντος σε εξωτερικούς χώρους. 

* Παρέχει τη δυνατότητα ελαφρών προσθηκών σε συμβατικά κτίρια για προστασία από καιρικά φαινόμενα σε εισόδους και πεζοδρόμια. Παρέχει επίσης τη δυνατότητα να επεκταθούν οι περιοχές χρήσης γύρω από εστιατόρια και μπαρ.

## Παραπομπές
* Past and Future of Grid Shell Structures (αγγλικά)
* tensis 
* Tensile Structures Λατινικής Αμερικής σχέδια

Κατηγορία:Κτίρια και κατασκευές
Ακτινόλιθος

Ο **ακτινόλιθος** (αγγλικά: *actinolite*) είναι ένα από τα κοινότερα πυριτικά ορυκτά της ομάδας των αμφιβόλων και σχηματίζεται σε ζώνες μεταμόρφωσης χαμηλών θερμοκρασιών επαφής, κυρίως από βασικά ή υπερβασικά πετρώματα. Ανευρίσκεται, επίσης, σε κυανοσχιστόλιθους που φέρουν γλαυκοφανή. Σχετίζεται με τάλκη, επίδοτο, γλαυκοφανή, αλβίτη και χλωρίτη.

Σχηματίζει πλήρη παραμικτική σειρά με τον τρεμόλιθο και τον σιδηροακτινόλιθο.

Μια παραλλαγή του ακτινόλιθου ονομάζεται **[[νεφρίτης]]** και αποτελεί το ένα από τα δύο συστατικά του ίασπι (jade) (το άλλο συστατικό του οποίου είναι ο ιαδεΐτης). Ο νεφρίτης και ο ίασπις χρησιμοποιήθηκαν από πολύ παλιά τόσο στην Κίνα όσο και στην Κεντρική Αμερική ως διακοσμητικοί λίθοι με βαθιά θρησκευτική σημασία. Ο νεφρίτης χρησιμοποιήθηκε και μόνος του στην Κίνα, αν και παρουσιάζει μικρή χρωματική ποικιλία (κρεμώδες λευκό έως πράσινο).

Η λεπτοϊνώδης ποικιλία του ακτινολίθου ονομάζεται **βυσσόλιθος** (byssolite) και μοιάζει πολύ με τον αμίαντο.

Ο ακτινόλιθος δεν έχει οικονομική σημασία. Αποτελεί, όμως, σημαντικό ορυκτό για τους συλλέκτες, λόγω των χρωματισμών και, κυρίως, των σχημάτων που μπορούν να πάρουν οι συσσωματώσεις των κρυστάλλων του. Τέτοια συλλεκτικά δείγματα ανευρίσκονται στην Ελβετία, την Αυστρία, το Άρενταλ στη Νορβηγία, τα Ουράλια όρη στη Ρωσία, τα όρη Κουνλούν στην Κίνα, τις ΗΠΑ (Αλάσκα - Jade mountains,  Καλιφόρνια, Βέρμοντ και Καναδά (Βρετανική Κολομβία).

Στην Ελλάδα απαντά στις νήσους Άνδρο και Σέριφο, στα μεταλλεία Κασσάνδρας στη Χαλκιδική, στην Εύβοια (Αλιβέρι) και στην Ξάνθη.

## Πηγές
*Handbook of Mineralogy
*Mindat.org
*Galleries.com
*Webmineral.com
*Minerals.net

## Δείτε επίσης
*Κατάλογος ορυκτών

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 039591096X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*,  Houghton Mifflin Harcourt, 1993 ISBN 0395511372

Κατηγορία:Ορυκτά του ασβεστίου
Κατηγορία:Ορυκτά του μαγνησίου
Κατηγορία:Ορυκτά του πυριτίου
Κυαμισμός

Ο **κυαμισμός** (ανεπάρκεια της αφυδρογονάσης της 6-φωσφορικής γλυκόζης) είναι μία κληρονομική ασθένεια του ανθρώπου που ακολουθεί φυλοσύνδετο υπολειπόμενο τύπο κληρονομικότητας.
Στα άτομα που πάσχουν από την ασθένεια αυτή, παρατηρείται ανεπάρκεια του ενζύμου αφυδρογονάση της 6-φωσφορικής γλυκόζης (G6PD ή G6PDH), το οποίο συμμετέχει στον κύκλο των φωσφορικών πεντοζών και είναι ιδιαίτερα σημαντικό για το μεταβολισμό των ερυθρών αιμοσφαιρίων. Τα άτομα που πάσχουν από την ασθένεια αυτή εμφανίζουν αιμολυτική αναιμία αν καταναλώσουν κουκιά ή αν έλθουν σ' επαφή με συγκεκριμένες χημικές ουσίες (π.χ. ναφθαλίνη).

Κατηγορία:Μεταβολικές διαταραχές
Κατηγορία:Τροφική ευαισθησία